joelniklaus/EU_Wikipedias huggingface dataset:
Αρέντα Ευρυτανίας

Η Αρέντα ή Δροσοπηγή είναι ορεινός οικισμός του Νομού Ευρυτανίας. Είναι χτισμένη στις πλαγιές της οροσειράς του Παναιτωλικού Όρους. Είναι το πιο ορεινό χωριό στην Ευρυτανία, κτισμένο σε υψόμετρο 1.460 μέτρων και θεωρείται ένας από τους υψηλότερους οικισμούς στην Ελλάδα. Αναγνωρίστηκε ως οικισμός το 1981, όταν προσαρτήθηκε στην κοινότητα Καταβόθρας. Το 1997 προσαρτήθηκε στον δήμο Προυσού και με το πρόγραμμα Καλλικράτης, μαζί με την Καταβόθρα, αποτελούν τη κοινότητα Καταβόθρας που ανήκει στον δήμο Καρπενησίου.

Πρόσβαση 
Η οδική μετάβαση στην Αρέντα περιλαμβάνει χωματόδρομο και είναι ανασταλτικός παράγοντας για την τουριστική ανάπτυξη του οικισμού. Η προσέγγιση στον οικισμό από το Αγρίνιο περιλαμβάνει 5,8 χλμ. χωμάτινο οδικό δίκτυο και ξεκινάει μετά το χωριό Παλαιοκερασιά.

Από Καρπενήσι η διαδρομή περιλαμβάνει 10,3 χλμ. χωματόδρομο, όπου ξεκινάει από τη θέση Αραποκέφαλα.

Αξιοθέατα 

Η Αρέντα, όπως και όλος ο νομός, βρίσκεται σε ορεινή περιοχή πλούσια σε βλάστηση. Αξιοσημείωτη είναι η πεζοπορία Αρέντα-Καταβόθρα από Μουρίκι μέσα σε δάσος από έλατα, μέσα στο οποίο βρίσκεται ένας καταρράκτης. Η περιοχή ενδείκνυται και για ορειβασία στην κορυφή της Αρέντας, τον Κέδρο ή στο διπλανό Νεραϊδοβούνι με τις κάθετες ορθοπλαγιές των 600 μέτρων, με πλάτος ελάχιστα μέτρα σε πολλά σημεία προς την κορυφή. Επίσης ο δρόμος της Αρέντας προσφέρεται για downhill.

Όπως προδίδει και η επίσημη ονομασία, στο χωριό βρίσκεται πετρόχτιστη πηγή.

Κοντά στην Αρέντα βρίσκεται ένα πέτρινο εκκλησάκι, η Κοίμησις της Θεοτόκου, γνωστό και ως Παναγία η Αρεντιώτισσα, που λέγεται πως στο μακρινό παρελθόν ήταν «σφηνωμένο» στα απόκρημνα βράχια που βρίσκονται στην ορθοπλαγιά από πάνω του.

Εικόνες

Παραπομπές

Εξωτερικοί σύνδεσμοι 
 Επίσημη ιστοσελίδα δήμου Καρπενησίου

Χωριά του νομού Ευρυτανίας
Δήμος Καρπενησίου
Δήμος Προυσού
Ναύκληρος

Ο Ναύκληρος ή Λοστρόμος ή μπότσμαν ή μποσης (boatswain), ανήκει στο κλάδο του προσωπικού καταστρώματος του πλοίου. Θεωρείται υπαξιωματικός του Εμπορικού Ναυτικού (Ε.Ν.) και κατά τον Κ.Δ.Ν.Δ. αρθ. 73 πρέπει να είναι κάτοχος «πτυχίου ναυκλήρου».

Ο Ναύκληρος προΐσταται του προσωπικού καταστρώματος και είναι υπεύθυνος για την τακτοποίηση και συντήρηση των υλικών και εξαρτημάτων που βρίσκονται στις αποθήκες που διαχειρίζεται αυτός (boatswain's store room) και που βρίσκονται κυρίως στο πρόστεγο ή και επίστεγο. Εκ των καθηκόντων του αυτών στην αγγλική «αργκό» ονομάζεται και «ρίφερ»  (reefer = συμμαζευτής).

Στους αρχαίους χρόνους ναύκληρος ήταν ο ίδιος ο ιδιοκτήτης ή ο κυβερνήτης του ιδιόκτητου σκάφους, κοινώς «καραβοκύρης» ή επίσημα πλοιοκτήτης. Αργότερα κατά τον Μεσαίωνα αναλάμβανε χρέη υποπλοιάρχου και μέχρι τις αρχές του προηγούμενου αιώνα αναλάμβανε την είσπραξη των ναύλων ως αντιπρόσωπος του πλοιοκτήτη. Σήμερα θεωρείται ο επιστάτης όλων των εργασιών καταστρώματος. Ο αντίστοιχος βαθμός σε καθήκοντα στο Πολεμικό Ναυτικό ονομάζεται Πρωρεύς (ή Πρωρέας) αν και συνηθίζεται και εκεί ο όρος Ναύκληρος.

Παραπομπές 

Προσωπικό πλοίων

nl:Volmatroos
Τροπόσφαιρα

Τροπόσφαιρα ονομάζεται το πρώτο από της επιφάνειας της Γης στρώμα της ατμόσφαιρας, πάχους έως και 18 χιλιομέτρων στον Ισημερινό, 10 - 13 χλμ. στα μέσα γεωγραφικά πλάτη και 8 χλμ. στους πόλους (την εποχή του καλοκαιριού - αντιθέτως, τον χειμώνα η τροπόσφαιρα στους πόλους είναι ακαθόριστη). Λήγει στην παύση αυτής, εξ ου και ο όρος τροπόπαυση (θεωρητική μικρού πάχους ζώνη διαχωρισμού). Μετά την τροπόπαυση, σε μεγαλύτερο ύψος, βρίσκεται η στρατόσφαιρα.

Χαρακτηριστικά 

Στην τροπόσφαιρα περιέχονται τα 3/4 της όλης μάζας του ατμοσφαιρικού αέρα και σχεδόν το σύνολο όλων των υδρατμών και ατμοσφαιρικών αιωρημάτων (aerosols). Επίσης, σχεδόν όλα τα μετεωρολογικά φαινόμενα στην ατμόσφαιρα της Γης, όπως σύννεφα, ομίχλη, βροχή, χιόνι, χαλάζι, κεραυνοί κλπ. εκδηλώνονται σε αυτό το στρώμα.

 Βασικό χαρακτηριστικό της τροπόσφαιρας είναι η καθ' ύψος ελάττωση της θερμοκρασίας. Η τιμή της ελάττωσης αυτής είναι κατά μέσο όρο 6,5 °C ανά 1.000 μέτρα ύψος και ονομάζεται κατακόρυφη θερμοβαθμίδα (Κ.Θ.).

Μέχρι τη δεκαετία του 1950, πολλοί νόμιζαν πως η καθ' ύψος ελάττωση της θερμοκρασίας συνέβαινε σε όλα τα στρώματα της ατμόσφαιρας. Τα σύγχρονα όμως μέσα έρευνας, καθώς και τεχνητοί δορυφόροι, πύραυλοι κλπ. απέδειξαν πως αυτό συμβαίνει μόνο στην τροπόσφαιρα και την μεσόσφαιρα.

Στο ερώτημα γιατί συμβαίνει ελάττωση θερμοκρασίας όσο πλησιάζουμε πιο κοντά στον Ήλιο που είναι η πηγή της θερμότητας, η απάντηση είναι πως η ατμόσφαιρα θερμαίνεται από την επιφάνεια της Γης και όχι απ' ευθείας από τον Ήλιο. Πρώτα θερμαίνονται τα μόρια του αέρα που γειτνιάζουν στο έδαφος και εξ αυτών τα αμέσως υπερκείμενα επαναλαμβανόμενα ομοίως. Μέσω αυτής της διεργασίας της διάδοσης της θερμότητας, η τροπόσφαιρα καθίσταται τυρβώδης. Συνεπώς με την απομάκρυνση από το έδαφος η θερμοκρασία του αέρα ελαττώνεται. Άλλος τρόπος με τον οποίο μεταφέρεται θερμότητα στην τροπόσφαιρα, είναι η απορρόφηση και επανεκπομπή υπέρυθρης ακτινοβολίας από υδρατμούς. Σε αυτήν, τα τριατομικά μόρια που απορροφούν και εκπέμπουν επίσης στο υπέρυθρο δεν συντελούν τόσο ώστε να διατηρήσουν τη θερμότητα στο σύνολό της, οπότε και αυτή χάνεται στο διάστημα.

Ατμόσφαιρα
Μετεωρολογία
Αρλόν

Η Αρλόν (Γαλλικά: Arlon, Ολλανδικά: Aarlen, Γερμανικά: Arel) είναι δήμος που βρίσκεται στην Βελγική επαρχία του Λουξεμβούργου, της οποίας είναι και η πρωτεύουσα. Την 1η Ιανουαρίου 2005 η Αρλόν είχε συνολικό πληθυσμό 25.986. Η συνολική της έκταση είναι 118,64 τετραγωνικά χιλιόμετρα, δηλαδή πληθυσμιακή πυκνότητα 219,04 κατοίκων ανα τετρ.χλμ. 

Η Αρλόν έχει αδελφοποιηθεί με τις πόλεις Saint-Dié-des-Vosges (Γαλλία), Dieckirch (Μεγάλο Δουκάτο του Λουξεμβούργου) Bitburg (Γερμανία, από το 1965), Sulphur (ΗΠΑ), Hayange (Γαλλία), Alba (Ιταλία) και Market Drayton (Ηνωμένο Βασίλειο).

Το τοπικό ποτό Μαϊτράνκ (Maitrank) (φτιαγμένο από κρασί, κονιάκ και φυτό ασπερούλα) γιορτάζεται με δικό του φεστιβάλ κάθε Μάιο.

Δείτε επίσης
Ο αστεροειδής 1717 Αρλόν ονομάστηκε προς τιμή της πόλης.

Φωτοθήκη

Παραπομπές

Εξωτερικοί σύνδεσμοι
 
 Επίσημος διαδικτυακός τόπος της πόλης της Αρλόν

Βαλλωνία
Πόλεις του Βελγίου
Αρλον
Μονς

Η Μονς (Γαλλικά: Mons, Ολλανδικά: Bergen) είναι δήμος στην Βελγική επαρχία της Αινώ, της οποίας είναι η πρωτεύουσα. Την 1η Ιανουαρίου 2008 η Μονς είχε συνολικό πληθυσμό 91.152 κατοίκων. Η συνολική της έκταση είναι 146,56 τετρ.χλμ., γεγονός που της δίνει πληθυσμιακή πυκνότητα της τάξης των 621,9 κατοίκων ανά τετραγωνικό χιλιόμετρο. 

Τοποθετημένη κοντά στα Γαλλικά σύνορα, είναι το κέντρο της περιφέρειας Μπορινάζ, το παλιό ανθρακωρυχικό κέντρο της χώρας. Η Μονς ήταν η τοποθεσία της πρώτης μάχης του Βρετανικού Στρατού κατά τον Α' Παγκόσμιο Πόλεμο. Οι Βρετανοί αναγκάστηκαν να υποχωρήσουν και η πόλη κατελήφθη από τους Γερμανούς, προτού απελευθερωθεί από τα Καναδέζικα σώματα κατά τη διάρκεια των τελευταίων ημερών του πολέμου. 

Τα Ανώτατα Αρχηγεία των Συμμαχικών Δυνάμεων Ευρώπης (SHAPE) του ΝΑΤΟ, μεταφέρθηκαν στη Μονς του Βελγίου από το Φονταινεμπλώ της Γαλλίας μετά την αποχώρηση της Γαλλίας από την στρατιωτική δομή της συμμαχίας το 1967. 

Η πόλη φιλοξενεί μια ποδοσφαιρική ομάδα που ονομάζεται R.A.E.C. Mons. 

Το 2015 η πόλη ορίσθηκε ως Πολιτιστική πρωτεύουσα της Ευρώπης και μια νέα λεωφόρος έλαβε το όνομα της Μελίνας Μερκούρη, ιδρύτριας του θεσμού της Πολιτιστικής Πρωτεύουσας.

Εικόνες

Δείτε επίσης 
 Μουντάνεουμ

Εξωτερικοί σύνδεσμοι 

Βαλλωνία
Πόλεις του Βελγίου
Λέβεν

Το Λέβεν (Ολλανδικά: Leuven, Γαλλικά: Louvain) (προφέρεται Λέβεν στα ολλανδικά, Λουβέν στα γαλλικά και Λέιβε στα φλαμανδικά) είναι η πρωτεύουσα της Βελγικής επαρχίας Φλαμανδική Βραβάντη. Η πόλη περικλείει την ιστορική πόλη του Λέβεν και τα παρακείμενα χωριά Χέβερλε (Heverlee), Κέσσελ-Λο (Kessel-Lo), μέρος του Κόρμπεκ-Λο (Korbeek-Lo), Βίλσελε (Wilsele) και Βέιχμαλ (Wijgmaal).

Την 1 Ιουνίου 2018 το Λέβεν είχε πληθυσμό 100.905 (50.713 άνδρες και 50.192 γυναίκες). Η έκτασή του ανέρχεται σε 56,63 τ.χλμ. και η πληθυσμιακή πυκνότητα σε 1.587,67 κατοίκους ανά τ.χλμ. Στην πόλη εδρεύει η Anheuser-Busch InBev.

Ιστορία 

Η πρώτη αναφορά στο Λέβεν υπάρχει από το 891 ("Loven"), όταν στρατιωτικό σώμα των Βίκινγκς νικήθηκε από τον Γερμανό αυτοκράτορα Αρνούλφο. Σύμφωνα με τον θρύλο της πόλης, τα άσπρο-κόκκινα σύννεφά της απεικονίζουν τις αιματοβαμμένες όχθες του ποταμού Ντέιλε μετά τη μάχη αυτή. Ευρισκόμενο στην όχθη του ποταμού αυτού και κοντά στο οχυρό των Δουκών της Βραβάντης, το Λέβεν έγινε το σημαντικότερο εμπορικό κέντρο στο δουκάτο μεταξύ του 11ου και 14ου αιώνα. Ένα δείγμα της παλαιότερης σημαντικότητάς του ως κέντρου κατασκευής ενδυμάτων αντικατοπτρίζεται στα χαρακτηριστικά λινά υφάσματα του Λέβεν, γνωστά στα κειμένων του 14ου και 15ου αιώνα ως lewyn. 

Τον 15ο αιώνα μια νέα χρυσή εποχή ξεκίνησε με την ίδρυση του μεγαλύτερου και παλαιότερου πανεπιστημίου στις Κάτω Χώρες, του Καθολικού Πανεπιστημίου του Λέβεν (Katholieke Universiteit Leuven ή σύντομα KU Leuven) το 1425. 

Τον 18ο αιώνα το Λέβεν έγινε περισσότερο σημαντικό χάρη στην ακμάζουσα ζυθοποιία, που αργότερα έγινε γνωστή ως Interbrew (πλέον InBev), που αποτελεί τη μεγαλύτερη εταιρεία ζυθοποιίας στον κόσμο. Μάλιστα η ζυθοποιία InBev και τα κεντρικά γραφεία της μπύρας Stella Artois κυριαρχούν σε ολόκληρο το βορειοανατολικό τμήμα της πόλης, μεταξύ του σιδηροδρομικού σταθμού και του καναλιού προς το Μέχελεν.

Κατά τον 20ό αιώνα οι δυο παγκόσμιοι πόλεμοι επέφεραν σημαντικές ζημιές στην πόλη, καταστρέφοντας δύο φορές την πανεπιστημιακή βιβλιοθήκη. Ο κόσμος σοκαρίστηκε από αυτό και η βιβλιοθήκη ανοικοδομήθηκε εξ ολοκλήρου μετά τον Α΄ Παγκόσμιο Πόλεμο με χρήματα από αμερικανικές δωρεές και γερμανικές πολεμικές αποζημιώσεις. Μετά τον Β΄ Παγκόσμιο Πόλεμο το καμένο κτίριο έπρεπε να αποκατασταθεί. Σήμερα στέκεται ακόμα ως σύμβολο μνήμης των φρικτών πολέμων.

Πολιτισμός 
Το Λέβεν είναι γνωστό για το καλοκαιρινό φεστιβάλ ροκ Marktrock.

Εξωτερικοί σύνδεσμοι 
 Επίσημος ιστότοπος του Λέβεν
 Katholieke Universiteit Leuven (Πανεπιστήμιο του Λέβεν) 
 Drieduizend, Leuven Photoblog
 Leuven flickr group
 Marktrock site
 Katholieke Hogeschool Leuven (Καθολικό Κολλέγιο του Λέβεν)
 Groep T Hogeschool Leuven (Group T University College of Leuven)
 Lemmensinstituut (Ωδείο Μουσικής Lemmens, μέρος του Hogeschool voor Wetenschap en Kunst)
 Streets worldwide named after Leuven, zoomable

Παραπομπές 

 
Φλάνδρα
Νομαρχία Δυτικής Αττικής

{ class="infobox" width=291; style="font-size: 100%; background-color: #FFFFFF;"
-
style="background: #B5C7DE; text-align: center; color:black" colspan="2" | Νομαρχία Δυτικής Αττικής
-
 colspan="3" style="text-align:center;"| <span style="font-size:0.8em;">Θέση της νομαρχίας Δυτικής Αττικής (με ροζ)</font></span>
-
style="background: #B5C7DE; text-align: center; color:black" colspan="2" | <span style="font-size:1em;">Διοίκηση</font></span>
-
<span style="font-size:0.9em;">Χώρα</font></span>
<span style="font-size:0.9em;">Ελλάδα</font></span>
-
<span style="font-size:0.9em;">Γεωγραφικό διαμέρισμα:</font></span>
<span style="font-size:0.9em;">Στερεά Ελλάδα</font></span>
-
<span style="font-size:0.9em;">Περιφέρεια:</font></span>
Αττικής
-
<span style="font-size:0.9em;">Πρωτεύουσα:</font></span>
<span style="font-size:0.9em;">Ελευσίνα</font></span>
-
<span style="font-size:0.9em;">Κατάργηση Νομαρχιών</font></span>
31 Δεκεμβρίου 2010
}

Η Νομαρχία Δυτικής Αττικής (επισήμως: Νομαρχιακή Αυτοδιοίκηση Δυτικής Αττικής) ήταν διοικητική διαίρεση του νομού Αττικής της περιφέρειας Αττικής της Ελλάδας. Η νομαρχία Δυτικής Αττικής περιλάμβανε διοικητικά 10 δήμους και 2 κοινότητες. Έδρα της νομαρχίας ήταν η πόλη της Ελευσίνας. 

Μέρος τις νομαρχίας ανήκε στο Πολεοδομικό συγκρότημα Λεκανοπεδίου Αττικής</ref>. Ο πληθυσμός της νομαρχίας ήταν 151.612 κάτοικοι, κατά την Απογραφή του 2001. Η έκτασή της ήταν 1.004,007 τ.χλμ. και παρουσίαζε πυκνότητα πληθυσμού 143 κατοίκων ανά τ.χλμ. Οι Ταχυδρομικοί Κωδικοί των περιοχών της νομαρχίας είναι της μορφής 1** **. Ο κωδικός ISO 3166-2 της νομαρχίας ήταν GR-A3. Από την 1η Ιανουαρίου του 2011 με το Πρόγραμμα «Καλλικράτης» (3852/2010) και πλέον συμπίπτει με την Περιφερειακή Ενότητα Δυτικής Αττικής της Περιφέρειας Αττικής.

Διοικητική διαίρεση νομαρχίας Δυτικής Αττικής 

 Δήμος Ελευσίνος
 Δήμος Άνω Λιοσίων
 Δήμος Ασπροπύργου
 Δήμος Βιλίων
 Δήμος Ερυθρών
 Δήμος Ζεφυρίου
 Δήμος Μάνδρας
 Δήμος Μεγαρέων
 Δήμος Νέας Περάμου
 Δήμος Φυλής
 Κοινότητα Μαγούλας
 Κοινότητα Οινόης

Περιφερειακή Ενότητα Δυτικής Αττικής 

Η Περιφερειακή Ενότητα Δυτικής Αττικής είναι μία από τις οκτώ περιφερειακές ενότητες στις οποίες διαιρείται η Περιφέρεια Αττικής. Από το 2019 Αντιπεριφερειάρχης είναι ο Ελευθέριος Κοσμόπουλος.

Διοικητική διαίρεση περιφερειακής ενότητας Δυτικής Αττικής (πρόγραμμα Καλλικράτης) 
 Δήμος Ασπροπύργου (2)
 Δήμος Ελευσίνας (1)
 Δήμος Φυλής (5)
 Δήμος Μάνδρας - Ειδυλλίας (3)
 Δήμος Μεγάρων (4)

Εξωτερικοί σύνδεσμοι 
 Επίσημη ιστοσελίδα ΠΕ Δυτικής Αττικής
 Αρχείο ιστότοπου της Νομαρχιακής Αυτοδιοίκησης Δυτικής Αττικής
Αλώπια

Τα Αλώπια ήταν αρχαία περίφημη ετήσια εορτή με αγώνες που είχαν καθιερωθεί να γίνονται στο στάδιο της Τεγέας. Πήραν το όνομά τους εκ του αλωτός – άλωση, αφού ήταν αφιερωμένες στη περιφανή νίκη των Αρκάδων κατά των Λακεδαιμονίων, σε μάχη που έγινε περί τον 8ο αιώνα π.Χ. και κατά την οποία είχαν συλληφθεί οι περισσότεροι των Λακεδαιμονίων. 

Τα Αλώπια ήταν, θα λέγαμε σήμερα, πανάρχαια εθνική εορτή των Αρκάδων.

Αρχαία Αρκαδία
Αρχαίες ελληνικές εορτές
Δυναμοσύνολο

Το δυναμοσύνολο (power set) ενός συνόλου  είναι το σύνολο όλων των υποσυνόλων του. Συνήθως συμβολίζεται με . Επίσης συχνά συμβολίζεται 2X.

Το δυναμοσύνολο ενός συνόλου με n στοιχεία έχει 2n (το πλήθος) στοιχεία.

Ένα υποσύνολο του  ονομάζεται συλλογή υποσυνόλων του  ή και κλάση από υποσύνολα του . Ωστόσο ο όρος «κλάση» άλλες φορές περιλαμβάνεται στον φορμαλισμό και έχει αυστηρά ορισμένη σημασία, άλλες φορές χρησιμοποιείται πιο διαισθητικά στη μεταγλώσσα. Μια «κλάση» μπορεί να είναι συλλογή από αντικείμενα που δεν είναι σύνολα. Για παράδειγμα μιλάμε για την κλάση συναρτήσεων που είναι ολοκληρώσιμες κατά Λεμπέγκ, την κλάση συναρτήσεων που είναι ολοκληρώσιμες κατά Ρίμαν κλπ.

Παράδειγμα

S = {x, y, z}, 

υποσύνολα:

•{ }

•{x}

•{y}

•{z}

•{x, y}

•{x, z}

•{y, z}

•{x, y, z}

δυναμοσύνολο του S

Θεωρία συνόλων
Ρητός αριθμός

Το  σύνολο των ρητών αριθμών είναι το σύνολο των αριθμών που μπορούν να γραφούν σε μορφή κλάσματος με ακέραιους όρους και παρονομαστή διάφορο του μηδενός. Συμβολίζεται με . Το σύνολο των ρητών περιγράφεται από το σύνολο:

και ισοδύναμα από το:

Όλοι οι ρητοί αριθμοί μπορούν να γραφτούν με άπειρους διαφορετικούς τρόπους ως πηλίκα δύο ακεραίων μ/ν όπου το ν δεν είναι ίσο με μηδέν. Αποδεικνύεται ότι υπάρχει μοναδικός τρόπος γραφής κάθε ρητού στην μορφή μ/ν με ν φυσικό, όπου ο μέγιστος κοινός διαιρέτης, μκδ(μ, ν) των μ και ν είναι η μονάδα η οποία είναι και η πιο απλή μορφή του.

Η δεκαδική αναπαράσταση κάθε ρητού αριθμού είναι πάντα περιοδική.

Το σύνολο των ρητών είναι γνήσιο υποσύνολο αυτού των πραγματικών αριθμών, υπάρχουν δηλαδή πραγματικοί αριθμοί που δεν είναι ρητοί. Οι αριθμοί αυτοί ονομάζονται άρρητοι. Επιπλέον το σύνολο των ακεραίων και κατά συνέπεια και το σύνολο των φυσικών, είναι υποσύνολο αυτού των ρητών αφού κάθε ακέραιος α γράφεται στη μορφή α/1 που είναι ρητός.

Αριθμητική 

Δύο ρητοί αριθμοί  και  λέμε ότι είναι ίσοι και γράφουμε  αν και μόνο αν 

Γενικά οι ρητοί αριθμοί όπως και οι ακέραιοι έχουν την αντιμεταθετική και την προσεταιριστική ιδιότητα ως προς την πρόσθεση και τον πολλαπλασιασμό και την επιμεριστική ιδιότητα του πολλαπλασιασμού ως προς την πρόσθεση.

Η πρόσθεση δύο ρητών ορίζεται ως ακολούθως:

Ο πολλαπλασιασμός δύο ρητών ορίζεται ως ακολούθως:

Ιδιότητες

Αλγεβρικές ιδιότητες 
 Το σύνολο των ρητών αριθμών αποτελεί ένα διατεταγμένο σώμα. Είναι το μικρότερο σώμα με χαρακτηριστική 0 και για το λόγο αυτό είναι πρώτο σώμα.

 Το σύνολο των ρητών αριθμών είναι αριθμήσιμο. Υπάρχει δηλαδή μια ένα προς ένα συνάρτηση από το  στο σύνολο των φυσικών αριθμών . Ο πληθάριθμος του συνόλου των ρητών αριθμών επομένως είναι  (άλεφ-μηδέν), όπως και του συνόλου των φυσικών.

Τοπολογικές ιδιότητες 
 Το σύνολο των ρητών αριθμών είναι πυκνό στο σύνολο των πραγματικών. Με αυτό εννοούμε ότι μεταξύ δύο οποιωνδήποτε πραγματικών μπορεί να βρεθεί πάντα ένας ρητός και, κατά συνέπεια, ότι μεταξύ δύο πραγματικών αριθμών μπορούν να βρεθούν άπειροι σε πλήθος ρητοί αριθμοί.

 Επίσης είναι εύκολο να αποδείξει κανείς ότι και μεταξύ δύο οποιωνδήποτε ρητών αριθμών μπορεί να βρεθεί τουλάχιστον ένας άλλος ρητός αριθμός και, κατά συνέπεια, ότι μεταξύ δύο οποιωνδήποτε ρητών αριθμών μπορούν να βρεθούν άπειροι σε πλήθος ρητοί.

Θεωρητική Κατασκευή 

Οι ρητοί αριθμοί κατασκευάζονται από κλάσεις ισοδυναμίας διατεταγμένων ζεύγων ακεραίων (μ, ν) με ν διάφορο του μηδενός. 
Θεωρούμε τις πράξεις της πρόσθεσης και του πολλαπλασιασμού:

Οι πράξεις αυτές αντιστοιχούν σε αυτές των κλασμάτων (βλ. Αριθμητική).

Ως σχέση ισοδυναμίας ορίζουμε

που αντιστοιχεί στην ισοδυναμία κλασμάτων (π.χ. 1/2 = 2/4 αφού 1  4 = 2  2).

Το σύνολο  είναι σύμφωνα με τα παραπάνω ισοδύναμο με το σύνολο πηλίκο

Δείτε Επίσης

 Ακέραιος αριθμός
 Πραγματικός αριθμός
 Φυσικός αριθμός

Ρητοί αριθμοί
Στοιχειώδη μαθηματικά
Σταθμός Νερατζιώτισσα

Ο Σταθμός Νερατζιώτισσα είναι κομβικό συγκρότημα δύο σταθμών που βρίσκεται στο Μαρούσι. Ο πρώτος σταθμός είναι σταθμός του Προαστιακού Σιδηροδρόμου, επί της γραμμής Σιδηροδρομικού Κέντρου Αχαρνών - Διεθνούς Αερολιμένα Αθηνών και ο δεύτερος είναι σταθμός του μετρό της Αθήνας, επί της γραμμής 1. Οφείλει την ονομασία του στον γειτονικό Ιερό Ναό της Παναγίας Νερατζιώτισσας. Και η εκκλησία οφείλει την ονομασία της στις πολλές νεραντζιές που είχε η περιοχή. Προσφέρει στους επιβάτες δυνατότητα μετεπιβίβασης μεταξύ του μετρό της Αθήνας και του Προαστιακού Σιδηροδρόμου.

Ιστορικό 

Στα αρχικά σχέδια κατασκευής του σταθμού, προβλεπόταν η κάλυψή του από μεγάλο χωροδικτύωμα που σχεδίασε ο Ισπανός αρχιτέκτονας Σαντιάγο Καλατράβα. Το χωροδικτύωμα αυτό, θα είχε την ίδια τεχνοτροπία με το στέγαστρο του παρακείμενου Ολυμπιακού Σταδίου και τις άλλες παρεμβάσεις που ολοκλήρωσε ο ίδιος αρχιτέκτονας στον χώρο του Ολυμπιακού Αθλητικού Κέντρου Αθήνας το 2004. Τελικά επιλέχθηκε μια συμβατικότερη κατασκευή, λόγω προβλημάτων στατικότητας που βρέθηκε ότι εμφάνιζε το αρχικώς προτεινόμενο χωροδικτύωμα. Ο σταθμός εγκαινιάστηκε στις 6 Αυγούστου 2004.

Ο σταθμός Νερατζιώτισσα εμφάνιζε μάλλον χαμηλή επιβατική κίνηση την πρώτη περίοδο της λειτουργίας του, λόγω της χαμηλής πυκνότητας πληθυσμού στην περιοχή του. Η κίνησή του όμως αυξήθηκε σημαντικά από τα τέλη του 2005, όταν δίπλα στον σταθμό άνοιξε το εμπορικό κέντρο The Mall.

Περιγραφή 
Ο σταθμός αποτελείται από τρία επίπεδα. Στη βάση του βρίσκονται οι αποβάθρες του προαστιακού, στη νησίδα της Αττικής Οδού. Διαθέτει κεντρική αποβάθρα και γραμμή εναπόθεσης αμαξοστοιχιών.

Στο κορυφαίο επίπεδο βρίσκονται οι αποβάθρες του μετρό, τα εκδοτήρια των εισιτηρίων και κάποια εμπορικά καταστήματα. Διαθέτει δύο πλευρικές αποβάθρες. Ο σταθμός συνδέεται μέσω πεζογέφυρας, με το εμπορικό κέντρο The Mall.

Το εκδοτήριο εισιτηρίων του Προαστιακού βρίσκεται στο μέσο τμήμα του Επιπέδου Ε1, δηλαδή ανάμεσα σε Αποβάθρα 2 (προς Κηφισιά) και οδό Νερατζιωτίσσης.

Δομή σταθμού 

Νερατζιωτισσα
Νερατζιωτισσα
Νερατζιωτισσα
Νερατζιωτισσα
Μαρούσι
Άλως (Τριπτόλεμου)

Η «Άλως του Τριπτόλεμου» ήταν αρχαία μεγάλη κυκλική  τοποθεσία στην Ελευσίνα, πιθανώς ο σιτοβολώνας της αρχαίας Ελευσίνας, εντός της οποίας υπήρχε πολύ μεγάλο αλώνι εκ του οποίου και έλαβε το όνομά της.

Στον ίδιο χώρο υπήρχε ιερός βωμός προς τιμή της θεάς Δήμητρας.

Ελευσίνα
Αρχαία ιερά
Ανδρέας Κατσούλας

Ο Ανδρέας Κατσούλας (αγγλικά: Andreas Katsulas, Σαιντ Λούις, Μισσούρι, 18 Μαΐου 1946 - Λος Άντζελες, Καλιφόρνια, 13 Φεβρουαρίου 2006) ήταν Αμερικανός ηθοποιός του κινηματογράφου και της τηλεόρασης, ελληνικής καταγωγής. Έγινε πολύ γνωστός από την τηλεοπτική σειρά Babylon 5.

Πριν από την τηλεοπτική του καριέρα ο Κατσούλας αφοσιώθηκε στο θέατρο και σπούδασε υποκριτική στο Πανεπιστήμιο της Ιντιάνας. Από το 1971 μέχρι το 1986 εργάστηκε για τον μεγάλο Άγγλο σκηνοθέτη Πίτερ Μπρουκ.

Έγινε γνωστός από την κινηματογραφική ταινία Ο φυγάς (The Fugitive, 1993), όπου υποδυόταν τον κακοποιό Σάικς. Τον γνωστότερο ρόλο του έπαιξε όμως στην σειρά επιστημονικής φαντασίας Babylon 5, όπου έπαιξε τον πρέσβη των Ναρν, Τζι Καρ (G'Kar). Είχε πολυάριθμους ρόλους και σε άλλες σειρές όπως π.χ. στην σειρά Star Trek: The Next Generation, όπου υποδυόταν τον Commander Τόμαλακ των Ρομυλιανών. Επίσης έπαιξε και στη σειρά NYPD Blue.

Ο Ανδρέας Κατσούλας πέθανε από καρκίνο του πνεύμονα σε ηλικία 59 ετών.

Φιλμογραφία

Παραπομπές

Εξωτερικοί σύνδεσμοι 
 Επίσημη ιστοσελίδα του Ανδρέα Κατσούλα (αγγλ.)

Ελληνοαμερικανοί
Αμερικανοί άνδρες ηθοποιοί θεάτρου
Αμερικανοί άνδρες ηθοποιοί κινηματογράφου‎
Αμερικανοί άνδρες ηθοποιοί τηλεόρασης
Πεπερασμένο σώμα

Στα μαθηματικά, ένα σώμα καλείται πεπερασμένο αν το πλήθος των στοιχείων του είναι πεπερασμένο. Ένα πεπερασμένο σώμα λέγεται αλλιώς και σώμα Γκαλουά προς τιμήν του Γάλλου μαθηματικού Γκαλουά (Évariste Galois). Τα πεπερασμένα σώματα είναι σημαντικά στην Θεωρία Αριθμών, την Αλγεβρική Γεωμετρία, την Κρυπτογραφία και τη Θεωρία Κωδικοποίησης.

Κατηγοριοποίηση 
Τα πεπερασμένα σώματα έχουν μελετηθεί πλήρως και κατηγοριοποιούνται ως εξής:
:

 Κάθε πεπερασμένο σώμα έχει pn στοιχεία, όπου p πρώτος αριθμός n ≥ 1 ακέραιος. (Το p ονομάζεται χαρακτηριστική του σώματος.)
 Για κάθε πρώτο p και κάθε ακέραιο n ≥ 1, υπάρχει ένα πεπερασμένο σώμα με pn στοιχεία.
 Όλα τα σώματα με pn στοιχεία είναι ισόμορφα μεταξύ τους. Μπορούμε να ταυτίσουμε όλα τα σώματα με τον ίδιο αριθμό στοιχείων. Συμβολισμός: GF(pn). όπου τα γράμματα "GF" προέρχονται από το αγγλικό "Galois field" (σώμα Γκαλουά).

Μερικά μικρά πεπερασμένα σώματα 

GF(2):

  + | 0 1        · | 0 1
  --+----        --+----
  0 | 0 1        0 | 0 0
  1 | 1 0        1 | 0 1

GF(3):

  + | 0 1 2       · | 0 1 2
  --+------       --+------
  0 | 0 1 2       0 | 0 0 0
  1 | 1 2 0       1 | 0 1 2
  2 | 2 0 1       2 | 0 2 1

GF(4):

  + | 0 1 A B       · | 0 1 A B
  --+--------       --+--------
  0 | 0 1 A B       0 | 0 0 0 0
  1 | 1 0 B A       1 | 0 1 A B
  A | A B 0 1       A | 0 A B 1
  B | B A 1 0       B | 0 B 1 A

Παραπομπές 

Θεωρία σωμάτων
Αλγεβρική θεωρία αριθμών
Ελλειπτική καμπύλη

Ελλειπτική καμπύλη ονομάζουμε μια καμπύλη  πάνω από ένα σώμα  η οποία δίνεται από την εξίσωση:

Κάθε ελλειπτική καμπύλη σε σώμα με χαρακτηριστική διάφορη του 2 ή του 3 μπορεί να αναχθει με κατάλληλα αλλαγη μεταβλητων στην μορφη:

Παραδείγματα

Άθροιση σημείων 
Θεωρώντας ως πράξη την πρόσθεση + και συμπεριλαμβάνοντας το σημείο στο άπειρο 0, ως ουδέτερο στοιχείο, τα σημεία της ελλειπτικής καμπύλης αποτελούν μια αβελιανή ομάδα.

Έστω δύο σημεία της καμπύλης . Φέρουμε την εύθεία που διέρχεται από αυτά και βρίσκουμε το τρίτο σημείο  που η ευθεία αυτή τέμνει την ελλειπτική καμπύλη.
Το άθροισμα των  ορίζεται ως το συμμετρικό του  ως προς τον άξονα .
Το σημείο αυτό ορίζεται και ως το αντίστροφο του  και συμβολίζεται με .
Δηλαδή ισχύει: .

Αν η ευθεία που διέρχεται από δύο σημεία δεν τέμνει την ελλειπτική καμπύλη σε τρίτο, τότε το άθροισμά τους είναι το 0.

Θεωρία αριθμών
Σταθμός Ηράκλειο (Μετρό Αθήνας)

Ο Σταθμός Ηράκλειο του μετρό της Αθήνας είναι σταθμός της γραμμής 1. Πήρε το όνομά του από το Δήμο Ηρακλείου, τον οποίο εξυπηρετεί. Εγκαινιάστηκε στις 4 Μαρτίου 1957 και η σημερινή του μορφή ανάγεται στο 2004, όταν και ανακαινίστηκαν (σταδιακά, το 2003 - 2004) όλοι οι σταθμοί της γραμμής 1 εν όψει των Ολυμπιακών Αγώνων της Αθήνας. Διαθέτει δύο πλευρικές αποβάθρες και γραμμή εναπόθεσης αμαξοστοιχιών. Ο σταθμός Ηρακλείου υπήρξε από τα εγκαίνιά του μέχρι την επέκταση του δικτύου προς την Κηφισιά, στις 10 Αυγούστου 1957, ο προς βορράν τερματικός σταθμός της γραμμής.

Ο σταθμός Ηρακλείου αντικατέστησε τον παλαιό Σιδηροδρομικό Σταθμό Ηρακλείου των Σιδηροδρόμων Αττικής. Κατασκευάστηκε σε χώρο του παλαιού σταθμού και για μικρή χρονική περίοδο το 1957 προσέφερε στους επιβάτες δυνατότητα μετεπιβίβασης μεταξύ της γραμμής των ΕΗΣ και της σιδηροδρομικής γραμμής Λαυρίου - Αγίων Αναργύρων, μέχρι το κλείσιμο της τελευταίας αργότερα το ίδιο έτος. Βρίσκεται στην πλατεία 28ης Οκτωβρίου, απέναντι από το αστυνομικό τμήμα Ηρακλείου.

Δεν πρέπει να συγχέεται με τον Σιδηροδρομικό Σταθμό Ηρακλείου, ο οποίος βρίσκεται βόρεια του σταθμού του ηλεκτρικού σιδηροδρόμου και εξυπηρετεί τον Προαστιακό.

Δομή σταθμού

Σιδηροδρομικός Σταθμός Ηρακλείου (παλαιός) 
Αρχικά ο σταθμός εξυπηρετούσε τις σιδηροδρομικές γραμμές Αθήνας - Λαυρίου, και Λαυρίου - Στροφυλίου, μέσω των Σιδηροδρόμων Αττικής. Από το 1929 η διακλάδωση του Λαυρίου εκμεταλλευόταν από τον Σιδηρόδρομο Πειραιώς - Αθηνών - Πελοποννήσου. Ο σταθμός έκλεισε το 1938 στη διαδρομή προς τη Κηφισιά, εν αναμονή της ηλεκτροδότησης, αλλά παρέμεινε ανοικτός για τα τρένα που κινούνταν προς Λάυριο έως το 1957 με 1962.

Συμβάντα 

Στις 8 Μαρτίου 1999 και ώρα 7:40 το πρωί, σημειώθηκε σύγκρουση δύο συρμών μεταξύ των σταθμών Νέας Ιωνίας και Ηρακλείου στην κατεύθυνση προς Κηφισιά, με αποτέλεσμα τον τραυματισμό 20 ατόμων. Ο προπορευόμενος συρμός, με αριθμό κυκλοφορίας 15, είχε σταματήσει πριν το σταθμό Ηρακλείου αφού ο σηματοδότης είχε κόκκινη ένδειξη όταν ο συρμός, με αριθμό κυκλοφορίας 30, που έπονταν προσέκρουσε πάνω του, αφού ο οδηγός δεν είχε ορατότητα λόγω της στροφής που υπάρχει στο σημείο. Ωστόσο, η χαμηλή ταχύτητα του δεύτερου συρμού εξαιτίας του ότι πλησίαζε στο σταθμό απέτρεψε μία σφοδρή σύγκρουση.

Παραπομπές 

Ηρακλειο
Ηρακλειο
Ηρακλειο
Ανθεστήρια

Τα Ανθεστήρια ήταν μεγάλη αρχαία ελληνική ετήσια εορτή προς τιμήν του Θεού Διονύσου, η οποία τελούνταν στην Αττική και σε πολλές ιωνικές πόλεις. Τα Ανθεστήρια φέρονται επίσης με τη γενικότερη ονομασία «Διονύσια».

Ο εορτασμός

Ο εορτασμός τους στην Αρχαία Αθήνα τελούνταν την 11η ως και την 13η του μηνός Ανθεστηριώνος (τέλη Φεβρουαρίου- αρχές Μαρτίου). 

Η πρώτη μέρα των Ανθεστηρίων ονομαζόταν πιθοίγια. Ονομάστηκε έτσι από το γεγονός ότι την ημέρα αυτή ανοίγονταν και δοκιμάζονταν για πρώτη φορά οι πίθοι με τον οίνο της χρονιάς.

Η δεύτερη μέρα λεγόταν χόες, από το ομώνυμο οινοδοχείο και η τρίτη μέρα των Ανθεστηρίων ονομάζονταν χύτροι, επειδή την ημέρα προσφέρονταν αγγεία με άνθη, μαγειρεμένα λαχανικά και πανσπερμία σιτηρών. Επίσης, την τρίτη και τελευταία ημέρα εορτάζονταν τα Υδροφόρια προς τιμήν όσων χάθηκαν στον Κατακλυσμό του Δευκαλίωνα.

Στην Αρχαία Αθήνα όποτε γινόταν η εορτή, οι Αθηναίοι δοκίμαζαν το νέο κρασί μέσα σε ατμόσφαιρα γενικής χαράς.

Σύμφωνα με τον Θουκυδίδη 

{{απόσπασμα|  [2.15.4] Τεκμήριο ότι έτσι ήταν τα πράγματα είναι ότι και άλλων θεών οι ναοί βρίσκονται στην Ακρόπολη και ότι όσοι ναοί βρίσκονται έξω από την πόλη είναι χτισμένοι μάλλον προς το νότιο μέρος, όπως ο ναός του Ολυμπίου Διός, του Πυθίου Απόλλωνος, της Γης, του Λιμναίου Διονύσου, όπου τον Ανθεστηριώνα μήνα, στη δωδεκάτη μέρα του εορτάζονται τα αρχαιότερα Διονύσια. Την παράδοση αυτή την διατηρούν έως σήμερα οι Ίωνες που κατάγονται από τους Αθηναίους. Στην ίδια περιοχή είναι άλλωστε χτισμένοι και άλλοι αρχαίοι ναοί.}}

 Δείτε επίσης 
Βαρτουβάρια
Ο μεθυσμένος ποιητής απαγγέλλει. Οινοχόη που εκτίθεται στη Βίλα Γκέτι

Αναφορές

βιβλιογραφία 
  Ludwig Deubner, Attische Feste, Berlin, 1932, réimpression Hildesheim, New York, 1969.
  Richard Hamilton, Choes and Anthesteria. Athenian Iconography and Ritual'', University of Michigan Press, 1992.

Διαδικτυακοί Τόποι
Ανθεστήρια

Αρχαίες ελληνικές εορτές
Αρχαίες αθηναϊκές εορτές
Υετός

Υετός ονομάζεται κάθε πτώση ή εναπόθεση στο έδαφος προϊόντων του ύδατος (σε υγρή ή στερεά μορφή, επιμερισμένη) τα οποία προέρχονται από συμπύκνωση των υδρατμών της ατμόσφαιρας. Κυριότερες μορφές του υετού είναι η βροχή, το χιονόνερο, οι ψεκάδες, το χαλάζι, το χιόνι, οι χιονόκοκκοι, οι παγοβελόνες, οι παγόκοκκοι και ο υαλοπάγος, που δημιουργείται όμως στο έδαφος. Οι παραπάνω μορφές ονομάζονται και υδατώδη μετεωρολογικά κατακρημνίσματα, ή ατμοσφαιρικά υδατώδη κατακρημνίσματα, ή απλά κατακρημνίσματα ή και υδρομετέωρα όταν αναφέρονται στη μετεωρολογία.

Η ποσότητα του ύδατος που πέφτει στο έδαφος υπό οποιαδήποτε μορφή του υετού μετριέται με ειδικό όργανο που λέγεται βροχόμετρο το οποίο και εκφράζει το ύψος που θα αποκτούσε το νερό εάν αυτό δεν εξατμιζόταν ή δεν το απορροφούσε το έδαφος ή δεν διέρρεε στη θάλασσα. Άλλο ένα όργανο, εκτός του βροχόμετρου, είναι και το αυτογραφικό όργανο, ο βροχογράφος.

Η ομίχλη, η πάχνη και η δρόσος δεν ανήκουν στις μορφές του υετού.

Τις μορφές του υετού, δηλαδή τα υδρομετέωρα, εξετάζει η επιστήμη της Μετεωρολογίας, στοχεύοντας στην όσο το δυνατόν πιο ανώδυνη αντιμετώπισή τους: οι γνώσεις, οι εμπειρίες και οι τεχνικές που ακολουθούνται ανάλογα, τόσο κατά τον τόπο που προσβάλουν (ξηρά, θάλασσα ή αέρα), όσο και κατά επιστήμη, τέχνη ή επαγγελματική - αθλητική δραστηριότητα.

Ετυμολογία 

Η λέξη υετός παράγεται από το αρχαίο ελληνικό ρήμα ὕω ("στέλνω βροχή, βρέχω"). Παράγωγα: ὑετός, ὑέτιος,–ία,–ον, καθώς και ὑετώτατος. Σημειώνεται ότι τόσο το ρήμα ὕω όσο το παράγωγό του ὑετός συναντώνται στα ομηρικά έπη και δηλώνουν ιδίως την καταρρακτώδη, διαρκή, συνεχόμενη βροχή, τη νεροποντή, σε αντίθεση με τους όρους ὄμβρος ("βροχή") και ψεκάς ή ψακάς ("ψιλόβροχο"). Συνήθως χρησιμοποιείτο το γ' ενικό πρόσωπο ὕει, το οποίο κατά την ελληνιστική εποχή οδηγήθηκε σε ιωτακισμό, με συνέπεια την εξαφάνισή του από τον προφορικό λόγο (είχε μεταβληθεί σε δυσπρόφερτο τύπο [íi]).
<span dir="ltr" lang="grc">

Κατακρημνίσεις
Υδρομετέωρα
Ατόλη Τζόνστον

Η ατόλλη Τζόνστον είναι μη ενσωματωμένη περιοχή των Η.Π.Α. από το 1858 και βρίσκεται 1150 χιλιόμετρα νοτιοδυτικά της Χαβάης. Αποτελείται από ένα κραλλιογενή ύφαλο, δύο φυσικά νησιά, το Τζόνστον και το Σάντ, καθώς και από δύο τεχνητά νησιά, το Ακάου και το Χίκινα. Οι Η.Π.Α από το 1971 χρησιμοποιούν την ατόλλη για πυρηνικές δοκιμές και για καταστροφή χημικών και βιολογικών όπλων με αποτέλεσμα την μόλυνσή της. Από το 2000 οι Η.Π.Α έχουν δεσμευτεί να σταματήσουν να χρησιμοποιούν την βάση και να φροντίσουν για την εξάλειψη της ρύπανσης. Η ατόλλη έχει επίσης ανακηρυχθεί καταφύγιο άγριων ζώων. Ο πληθυσμός της αποτελείται από προσωπικό των Η.Π.Α.

Εξωτερικοί σύνδεσμοι 

Μικρά Εξωτερικά Νησιά των Ηνωμένων Πολιτειών
Τ
Τζονστον
Έφη Παπαθεοδώρου

Η Ευθυμία (Έφη) Παπαθεοδώρου (Σιταράλωνα Τριχωνίδος, 26 Αυγούστου 1938) είναι Ελληνίδα ηθοποιός.

Βιογραφία 
Μαθήτρια του Δημήτρη Ροντήρη, έχει συμπρωταγωνιστήσει με την Έλλη Λαμπέτη και αποτέλεσε μέλος της ομάδας που ξεκίνησε το «θέατρο Αμόρε».

Στην τηλεόραση έχει συμμετάσχει μεταξύ άλλων στην παιδική σειρά Του Κουτιού τα Παραμύθια της ΕΡΤ και τη σειρά Δούρειος Ίππος του ΑΝΤ1. Παρόλη τη 40χρονη δραστηριότητά της, σημαντικό σταθμό στην καριέρα της αποτέλεσε η συμμετοχή της στη σειρά Στο Παρά 5, όταν η φίλη της Ειρήνη Κουμαριανού την πρότεινε για το ρόλο της Θεοπούλας. 

Το 2005 συμμετείχε στις ελληνοαμερικανικές ταινίες Ένα μπλου τζιν για τέσσερις (The Sisterhood of the Traveling Pants) και Όπα! (Opa!), με την δεύτερη να γυρίζεται στην Πάτμο και άλλα ελληνικά νησιά. Την ίδια χρονιά συμμετείχε στην αγγλική τηλεταινία Η οικογένειά μου και άλλα ζώα (My family and other animals), που γυρίστηκε στην Κέρκυρα και προβλήθηκε από το BBC. Επίσης πρωταγωνίστησε στον 1ο Κύκλο της τηλεοπτικής σειράς Λατρεμένοι μου γείτονες. Το 2015 συμμετείχε στο ριμέικ της ελληνικής ταινίας "Οι γαμπροί της Ευτυχίας".

Καλλιτεχνική παρουσία

Συγγραφικό έργο

Τηλεόραση

Τηλεοπτικές Σειρές

Τηλεταινίες

Θέατρο (ενδεικτικά)

Κινηματογράφος

Πολιτική 
Στις εκλογές Σεπτεμβρίου του 2015 ήταν υποψήφια βουλευτής με τον ΣΥΡΙΖΑ στην περιφέρεια Β' Αθηνών.

Πηγές
Έλληνες ηθοποιοί, η γενιά μας. Εκδόσεις Δωδώνη
Καλλιτεχνική παρουσία (θέατρο, σινεμά κλπ.) της ηθοποιού, στον ιστότοπο www.retrodb.gr
Φιλμογραφία της ηθοποιού, στον ιστότοπο www.ishow.gr

Παραπομπές 

Έλληνες κωμικοί
Έλληνες πολιτευτές
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ειρήνη Κουμαριανού

Η Ειρήνη Κουμαριανού (1931 - 2013) ήταν Ελληνίδα ηθοποιός.

Βιογραφία 
Γεννήθηκε το 1931 στο Γαλάτσι. Υπήρξε μαθήτρια του Ελληνικού Ωδείου και μία από τις πιο σημαντικές φυσιογνωμίες του ελληνικού θεάτρου. Η καριέρα της ξεκίνησε το 1951, πρωταγωνιστώντας σε αρκετές παραστάσεις κυρίως του Εθνικού Θεάτρου ενώ συμμετείχε σε πολλές αρχαίες τραγωδίες, κυρίως της Επιδαύρου. Τηλεοπτικά έχουν αγαπηθεί πολλές δουλειές της.

Είχε συμμετάσχει σε ταινίες με την Αλίκη Βουγιουκλάκη, την Τζένη Καρέζη, τη Ρένα Βλαχοπούλου κ.ά. και έχει στο ενεργητικό της 40 ταινίες, μεταξύ των οποίων τις: "Ιστορία μιας ζωής", "Κορίτσια για φίλημα" (1965), "Δάκρυα για την Ηλέκτρα" (1966), "Πολύ αργά για δάκρυα", "Καπετάν φάντης μπαστούνι" (1968), "Η νεράιδα και το παλικάρι" (1969), "Η αρχόντισσα και ο αλήτης", "Κρίμα το μπόι σου" (1970), "Ο κατεργάρης", "Η εφοπλιστίνα" (1971), "Η Μαρία της σιωπής", "Στον αστερισμό της παρθένου" (1973), ενώ κατέγραψε και συμμετοχές στο ραδιοφωνικό "Θέατρο της Δευτέρας".

Στην τηλεόραση είχε εμφανιστεί σε σειρές όπως "Αναστασία" (1994), "Ο Πρίγκηπας" (1996), "Προδοσία" (1996), "Σαν αδελφές" (ΕΤ1 - 1998), "Alma libre" (2001) και "Σ' αγαπώ μ' αγαπάς", ενώ το 2004 είχε ένα μικρό ρόλο στις "Σαββατογεννημένες" του Γιώργου Καπουτζίδη.

Αυτό συνετέλεσε στην επιλογή της τον επόμενο χρόνο (2005) για τη σειρά "Στο Παρά 5" του ίδιου σεναριογράφου, που σημείωσε μεγάλη επιτυχία. Συμπρωταγωνίστησε με τη φίλη της Έφη Παπαθεοδώρου, με την οποία επίσης από κοινού συμμετείχαν στην Ελληνοαμερικανική ταινία "Όπα!".

Από τον Φεβρουάριο του 2007 συμμετείχε στην θεατρική παράσταση "Μάρτυρας κατηγορίας" της Αγκάθα Κρίστι με την Κάτια Δανδουλάκη, τον Δάνη Κατρανίδη, τον Κώστα Σπυρόπουλο, τον Απόστολο Τσακπίνη, τον Δημήτρη Λιτσικάκη κ.ά.

Θάνατος 
Πέθανε στις 25 Ιανουαρίου 2013 σε ηλικία 82 ετών. Τις τελευταίες μέρες νοσηλευόταν στον Ευαγγελισμό με καρδιακά προβλήματα. Σε συνεδρίαση του δημοτικού συμβουλίου Γαλατσίου τον Νοέμβριο του 2016, δόθηκε το όνομά της σε πλατεία στη συμβολή των οδών Μαραθώνος και Κουρτίου (πλατεία Ειρήνης Κουμαριανού).

Τηλεοπτικές σειρές

Θεατρικές Παραστάσεις 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Πηγές 
 Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
 www.retrodb.gr

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί ραδιοφώνου
Φιλαδέλφεια

Το όνομα Φιλαδέλφεια μπορεί να αναφέρεται:

 Στη Φιλαδέλφεια Κάτω Αιγύπτου, αρχαία ελληνιστική πόλη της Αιγύπτου.
 Στη Φιλαδέλφεια (Πενσυλβάνια), πόλη στην πολιτεία της Πενσυλβάνια των Η.Π.Α.
 Στη Φιλαδέλφεια (Μικρά Ασία) της Μικράς Ασίας, σήμερα Αλάσεχιρ, πόλη της Τουρκίας.
 Στη Φιλαδέλφεια (σημερινό Αμμάν), αρχαία πόλη της Παλαιστίνης.
 Στη Νέα Φιλαδέλφεια, έδρα του Δήμου Φιλαδελφείας - Χαλκηδόνος στον Κεντρικό Τομέα Αθηνών της Αττικής.
 Στη Φιλαδέλφεια (ταινία), μια βραβευμένη με Όσκαρ ταινία του 1993 σε σκηνοθεσία Τζόναθαν Ντέμι με τους Τομ Χανκς και Ντένζελ Ουάσινγκτον.
Ζαννίνο

Ο Ζαννίνο, κατά κόσμον Γιάννης Παπαδόπουλος του Θεόφιλου, (Γαλατάς Κωνσταντινούπολης, 21 Αυγούστου 1923 - Αθήνα, 27 Μαΐου 1995) ήταν Έλληνας ηθοποιός του θεάτρου και του κινηματογράφου, διακρινόμενος σε δεύτερους ρόλους.

Βιογραφία 
Ήταν γιος του Θεόφιλου Παπαδόπουλου και της Σοφίας και κατά τα χρόνια του ξεριζωμού ήλθε με τους γονείς του στην Ελλάδα και εγκαταστάθηκε στη Δραπετσώνα στον Πειραιά. Από το 1937 που πέθανε ο πατέρας του, ο μικρός αλλά εύσωμος Γιάννης προσπαθεί να βρει δουλειά και να φροντίσει τη μητέρα του. Την περίοδο εκείνη προσλήφθηκε ως χορευτής στα μπαλέτα Ραμασόφ που έδιναν παραστάσεις σε διάφορα κέντρα «καφέ-σαντάν» της εποχής. Σε μία από εκείνες τις παραστάσεις στη Μάνδρα του Αττίκ, στις αρχές της δεκαετίας του 1940, όταν ο ίδιος ο Αττίκ τον ρώτησε πως τον λένε, απάντησε Γιάννης, η διευθύντρια όμως του μπαλέτου Σοφία Ραμαζώφ τον αποκαλούσε Νίνο και τότε ο Αττίκ είπε «Τι Γιάννης και αηδίες. Γιάννης δηλαδή Ζαν, Ζαν και Νίνο ίσον Ζαννίνο. Έτσι θα σε παρουσιάσω». Από τότε έμεινε το καλλιτεχνικό αυτό ψευδώνυμο τόσο για τον ίδιο όσο και για τη μετέπειτα γυναίκα του και την κόρη του. 

Η καλλιτεχνική καριέρα του Ζαννίνο υπήρξε λαμπρή τόσο στον ελληνικό κινηματογράφο, ακόμη και στον αμερικάνικο, έχοντας συμμετοχή στην ταινία Το εξπρές του μεσονυχτίου, όσο και στο θέατρο, ακόμη και στην τηλεόραση. Ο Ζαννίνο ήταν αυτός που ανέδειξε στο θέατρο τον Χάρρυ Κλυνν (κατά κόσμον Βασίλη Τριανταφυλλίδη).

Το 1951 γεννήθηκε η κόρη του, Σόφη Ζανίνου, η οποία κράτησε το καλλιτεχνικό όνομα του πατέρα της σαν επώνυμο και ασχολήθηκε κι αυτή με την ηθοποιία.

Κηδεύτηκε στο νεκροταφείο της Κηφισιάς Αττικής.

Φιλμογραφία

Βιντεοταινίες

Τηλεοπτικές εμφανίσεις

Εξωτερικοί σύνδεσμοι 
 

Έλληνες χορευτές
Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες κωμικοί
Βασιλική Φάλαγγα

Βασιλική Φάλαγγα ονομάσθηκε ειδικά το από τον Βασιλιά Όθωνα συσταθέν το έτος 1835 σώμα αξιωματικών στο οποίο κατατάχθηκαν «τιμής ένεκεν» οι κατά την Ελληνική Επανάσταση του 1821 ήρωες και αγωνιστές οπλαρχηγοί οι οποίοι είτε λόγω ηλικίας, είτε λόγω έλλειψης στοιχειώδους μόρφωσης και άλλων απαιτουμένων προσόντων ήταν αδύνατον να καταταχθούν στον τακτικό στρατό.

Οι καταταχθέντες σ΄ αυτή τη φάλαγγα ονομάσθηκαν «Φαλαγγίτες» και έλαβαν, ανάλογα με το χρόνο (διάστημα) των υπηρεσιών τους στον Αγώνα της Εθνεγερσίας, διάφορους βαθμούς από του ανθυπολοχαγού μέχρι του συνταγματάρχη. Μισθοδοτούνταν από το δημόσιο ταμείο όπως και οι λοιποί αξιωματικοί του τακτικού στρατού, εκτός ορισμένων στους οποίους προς αμοιβή των υπηρεσιών τους παραχωρήθηκαν εθνικές γαίες. Παράλληλα τους δόθηκε το δικαίωμα της κατοχής και αναγνώρισης ιδιαίτερης σφραγίδας με το όνομά τους για να τους παρέχονται κάποιες «ατέλειες» (απαλλαγές).

Σημειώσεις 
 Ο όρος «φαλαγγίτης» συνεχίσθηκε από τη Πανεπιστημιακή φάλαγγα την περίοδο (1862-1863) και αργότερα επανήλθε επίσημα στην πολιτική σκηνή της Χώρας επί Πρωθυπουργίας του Ιωάννη Μεταξά το 1935, στη τότε πολιτική νεολαία ΕΟΝ που όμως χωριζόταν σε «τάγματα» και όχι φάλαγγες, ως προσδιοριστικό εκείνων που  συμμετείχαν σ΄ αυτά.  Έκτοτε ο όρος έχασε την έννοια, του σαφή προσδιορισμού συμμετοχής σε διάταξη θεωρούμενος μόνο πολιτικός σε αντιδημοκρατική ένταξη.

Παραπομπές

Πηγές
 
 

Βασίλειο της Ελλάδας
Αγωνιστές του 1821
Ελληνικός Στρατός
Στέφανος Χρήστου

Ο Στέφανος Χρήστου (1954) είναι Έλληνας πολιτικός. Υπήρξε ο μακροβιότερος δήμαρχος του δήμου Κορυδαλλού.

Βιογραφικά στοιχεία 
Γεννήθηκε το 1954 στις νήσους Οινούσσες του νομού Χίου και ζει στον Κορυδαλλό από την ηλικία των 7 ετών. Αποφοίτησε από τη Νομική Σχολή Αθηνών το 1978 και πραγματοποίησε μεταπτυχιακές σπουδές στο Ναυτιλιακό Δίκαιο στο Πανεπιστήμιο του Λονδίνου. Ασκεί το δικηγορικό λειτούργημα έχοντας γραφείο στον Πειραιά. Είναι παντρεμένος, με δύο παιδιά.

Υπηρέτησε το θεσμό της τοπικής αυτοδιοίκησης επί 18 χρόνια, από τα οποία 8 ως δημοτικός σύμβουλος και 12 χρόνια ως δήμαρχος Κορυδαλλού, μέχρι και το 2006. Διετέλεσε επίσης πρόεδρος της διαδημοτικής επιχείρησης Αναπτυξιακή Δήμων Πειραιά, στην οποία μετέχουν έξι δήμοι της ευρύτερης περιφέρειας του Πειραιά, όπως οι δήμοι Πειραιώς, Νίκαιας, Κερατσινίου, Κορυδαλλού, Περάματος, Δραπετσώνας).

Είναι επίσης αντιπρόεδρος στο Ευρωπαϊκό Δίκτυο Δημοτικών Κινηματογράφων, όπου μετέχουν οκτώ χώρες της Ευρωπαϊκής Ένωσης.

Παραπομπές

Εξωτερικοί σύνδεσμοι
 Προσωπική ιστοσελίδα

Δήμαρχοι Κορυδαλλού
Λάβδακος

Ο Λάβδακος ήταν μυθικός βασιλιάς της Θήβας. Γιος του Πολύδωρου και της Νυκτηίδας , συγγενούς με τη Νύκτα. Η λέξη Λάβδακος σημαίνει χωλός (αδέξιος ή ηγεμών). Εγγονός του ιδρυτή
της Θηβών, Κάδμου. Ιδρυτής της γενιάς των Λαβδακιδών. Πατέρας του Λάιου και 
παππούς του Οιδίποδα. Πατέρας του Οιδίποδα υπήρξε ο Λάιος και μητέρα του η Ιοκάστη, δισέγγονη του Εχίονα, ενός εκ των πέντε σπαρτών. 

Μετά το πρώτο έτος της γέννησης του γιου του, σκοτώθηκε σε μάχη από τον Πανδίονα, βασιλιά της Αθήνας.

Παραπομπές

Λαβδακος
Λαβδακος
Πολύδωρος (γιος του Κάδμου)

Στην ελληνική μυθολογία ο Πολύδωρος ήταν βασιλιάς της Θήβας, γιος του Κάδμου και της Αρμονίας, και αδελφός της Σεμέλης, της Αγαύης, της Ινώς και της Αυτονόης. Νυμφεύθηκε τη Νυκτηίδα, κόρη του Νυκτέα, από την οποία απέκτησε τον Λάβδακο.

Ο μύθος
Ονομάστηκε «Πολύδωρος», επειδή στον γάμο του δέχτηκε πολλά δώρα από τους θεούς. Μετά τον θάνατο του Κάδμου, ο Πενθέας, γιος του Εχίονα και η Αγαύη, κόρη του Κάδμου, βασίλεψαν στις Θήβες για λίγο καιρό μέχρι που ο Διόνυσος προέτρεψε την Αγαύη και τις μαινάδες να σκοτώσουν τον Πενθέα. Κατόπιν, ο Πολύδωρος διαδέχτηκε τον Πενθέα ως βασιλιάς, και παντρεύτηκε τη Νυκτηίδα, κόρη του Νυκτέα. Όταν ο γιος τους, Λάβδακος ήταν ακόμα μικρός, ο Πολύδωρος πέθανε από άγνωστη αιτία, αφήνοντας τον Νυκτέα ως αντιβασιλέα.

Στην ιστορία του Παυσανία, η βασιλεία του Πολύδωρου άρχισε όταν ο πατέρας του παραιτήθηκε από το θρόνο και με τη μητέρα του Αρμονία μετοίκησαν στην Ιλλυρική φυλή Εγχελείς, αλλά αυτή είναι η μόνη πηγή για μια τέτοια περιγραφή χρονικής ιστορικής σειράς.

Γενεαλογικό δενδρο

Παραπομπές

Πολυδωρος

Πολυδωρος
Ιφίς και Αναξαρέτη

Κατά τον ομώνυμο αυτό μύθο, που αναφέρεται από τον Οβίδιο στις

 «Μεταμορφώσεις», ο Ιφίς ή Ίφις ή Ίφιος ήταν ένας ωραίος νεανίας Κύπριος από τη Σαλαμίνα (της Κύπρου) που αγάπησε σφόδρα την πανέμορφη Αναξαρέτη. Μη ανταποκρινόμενη όμως εκείνη και αποκρούοντας τον έρωτά του, τον ανάγκασε να απαγχονιστεί  μπροστά στη πόρτα του σπιτιού της κι όταν εκείνη τον αντελήφθη ήταν πλέον αργά.

Τότε η θεά Αφροδίτη τιμώρησε την Αναξαρέτη μεταβάλλοντάς την σε λίθο.

Κύπριοι της ελληνικής μυθολογίας
Ίρις (μυθολογία)

Η Ίρις ήταν κατά την ελληνική μυθολογία δευτερεύουσα θεότητα του Ολύμπου, αναφερόμενη και ως μία από τις Άρπυιες. Ανήκε στην ακολουθία των θεών με καθήκοντα αγγελιαφόρου, όμοια με εκείνα του θεού Ερμή.

Σύμφωνα με τη μυθολογία 
Ήταν κόρη του Θαύμαντα και της Ωκεανίδας Ηλέκτρας, κατά τον Ησίοδο, και αδελφή των Αρπυιών Ωκυπέτης και της Αελλούς ή κατ΄ άλλη εκδοχή της Άρκης, την οποία τιμώρησε ο Δίας διότι κατά την Τιτανομαχία βοήθησε τους Τιτάνες.

Οι αρχαίοι Έλληνες φαντάζονταν την Ίριδα ακριβώς όπως αγιογραφούνται σήμερα από τους Χριστιανούς οι Αρχάγγελοι: Νέα, με πλούσιο βραχύ χιτώνα, με μεγάλες πτέρυγες στους ώμους και χρυσά φτερωτά σανδάλια, φέροντας στο χέρι το κηρύκειο, όπως ο Ερμής. Ήταν φτερωτή και ορμητική σαν θύελλα, γνωστή ως πιστή και γοργοπόδαρη αγγελιαφόρος των θεών.

Ο δρόμος που ακολουθούσε στον ουρανό για να μεταφέρει από τη Στύγα σε χρυσή υδροχόη, το για τον όρκο των θεών «ιερό ύδωρ» χαρασσόταν επτάχρωμος. Με την ορμή της βροχής έφθανε από τον Όλυμπο στη γη ή στη θάλασσα προκειμένου να παρακολουθήσει και να βοηθήσει την επίτοκο Λητώ όταν κατ΄ επιταγή της ζηλότυπης Ήρας «ουδείς τόπος φωτιζόμενος από τον Ήλιο» τη δεχόταν, ή όταν έσπευσε να παραλάβει τη Θέτιδα και να τη φέρει στον Πηλέα.

Είχε όμως και άλλες υπηρεσίες ιδίως κοντά στην θεά Ήρα. Αυτή έστρωνε το κρεβάτι της, βοηθούσε στον καλλωπισμό της ή άλειφε με «ιερά μύρα» τα θεία μέλη της. Αυτή κατά διαταγή της Ήρας έσπευδε στις μελλοθάνατες γυναίκες όταν βασανίζονταν επί μακρού και επιτάχυνε το τέλος των βασάνων τους με τη κοπή των μετωπιαίων τριχών.

Δεν απαξιούσε όμως να εκτελέσει παραγγελίες και θνητών, όπως την παρουσιάζει ο Όμηρος στην Ιλιάδα, όπου σπεύδει κατά παράκληση του Αχιλλέα να ζητήσει από τον Βορρέα και τον Ζέφυρο να δυναμώσουν την πυρά του Πατρόκλου. Επίσης στην Ιλιάδα πείθει για λογαριασμό της τον Αχιλλέα να ξαναμπεί στη μάχη, μόλις σκοτώνεται ο φίλος του Πάτροκλος κι ο Έκτορας θέλει να πάρει το πτώμα του ήρωα.

Γενικά από όλες τις μυθολογικές ιστορίες διαφαίνεται καθαρά πως η Ίρις ήταν η ιδεατή ανθρωπόμορφη ιπτάμενη θεότητα (αλληγορική) της έννοιας του ατμοσφαιρικού φαινομένου του ουράνιου τόξου, προς τούτο και η στενή σχέση με την Ήρα, θεότητα του αέρα και των καιρικών φαινομένων.

Από τις γνωστές παραστάσεις της γνωστότερη είναι η επί του δυτικού αετώματος του Παρθενώνα, όπου μαζί με τον Ερμή περιμένει το αποτέλεσμα του αγώνα μεταξύ θεάς Αθηνάς και θεού Ποσειδώνα. Περίφημη επίσης είναι εκείνη επί του αγγείου Φρανσουά, όπου με τον Χείρωνα προηγείται της πομπής στη παραλαβή της Θέτιδας προκειμένου να την οδηγήσει στον από τους θεούς ορισθέντα Πηλέα.

Δείτε επίσης
 Ο αστεροειδής 7 Ίρις, που ανακαλύφθηκε το 1847, πήρε το όνομά του από την παραπάνω δευτερεύουσα θεά.

Παραπομπές

Θεότητες της ελληνικής μυθολογίας
Θεότητες αγγελιοφόροι
Τόνι Λιούνγκ Τσίου Γουάι

Ο Τόνι Λιούνγκ Τσίου-Γουάι ή Τόνυ Λενγκ (梁朝偉, 27 Ιουνίου 1962) είναι ηθοποιός από το Χονγκ Κονγκ, έγινε γνωστός από τους ρόλους που έπαιξε στις ταινίες Ο Τιμωρός του Χονγκ Κονγκ (Hard Boiled, του Τζον Γου, 1992), Ερωτική επιθυμία (In the Mood for Love, 2000), Ήρωας (Hero, του Ζανγκ Γιμού, 2002), Ο Άνθρωπος Του Νόμου (Infernal Affairs, 2002), Έρευνα Δολοφονίας (Infernal Affairs III, 2003) και 2046 (του Γουόνγκ Καρ-Γουαϊ, 2004).

Παραπομπές

Εξωτερικοί σύνδεσμοι 
 O Τόνι Λιούνγκ Τσίου Γουάι στο IMDB
 Συνέντευξη του Τόνι Λιούνγκ
 Συνέντευξή του για την ταινία 2046
 Ο Τόνι Λιούνγκ στο Rotten Tomatoes 

Ηθοποιοί από το Χονγκ Κονγκ
Γεσίλ Ιρμάκ

Ο Γεσίλ Ιρμάκ (Yesilirmak) είναι ποταμός της Μικράς Ασίας, στη σημερινή Τουρκία, ο οποίος εκβάλλει στον Εύξεινο Πόντο. Το αρχαίο όνομά του ήταν Ίρις. Το σύγχρονό του όνομα στα τουρκικά σημαίνει «πράσινος ποταμός».

Έχει μήκος 519 χλμ και η ταχύτητα ροής του είναι 5 χλμ την ώρα. Πηγάζει από την περιοχή της Σεβάστειας και το όρος Köse, στην πορεία του περνάει από την Αμάσεια, την οποία χωρίζει στα δύο, και εκβάλλει στην Σαμψούντα.

Εξωτερικοί σύνδεσμοι 
 Φωτογραφία του Γεσίλ Ιρμάκ στην Αμάσεια
 Φωτογραφία του Γεσίλ Ιρμάκ στην Αμάσεια 

Ιρις
Γεσιλ Ιρμακ
Ιφινόη (του Προίτου)

Η Ιφινόη ήταν κόρη του βασιλιά του Άργους Προίτου και της Σθενεβοίας.
Ο μάντης Μελάμπους κατάφερε να τη θεραπεύσει από την μανία που είχε καταληφθεί αυτή και οι αδελφές της Λυσίππη και Ιφιάνασσα.

Ο Μελάμπους, τονίζει ο Απολλόδωρος, «μάντης ων, και δια φαρμάκων και καθαρμών θεραπείαν πρώτος ευρηκώς», θεραπεύει τις κόρες του Προίτου με διαφόρους τρόπους, σύμφωνα με τις διάφορες εκδοχές που εκφράζουν οι αρχαίοι συγγραφείς. Κατά μίαν εκδοχή, «παραλαβών τους δυνατοτέρους των νεανιών, μετ' αλαλαγμού και τινος ενθέου χορείας εκ των όρων αυτάς ες Σικυώνα συνεδίωξε», οπότε κατά την καταδίωξη πέθανε η πρώτη από τις θυγατέρες του Προίτου, η Ιφινόη, «ταις δε λοιπαίς τυχούσαις καθαρμού σωφρονήσαι συνέβη».
Σύμφωνα με άλλη εκδοχή, που καταγράφει ο Παυσανίας (Αρκαδικά Η, 18, 7-8), «ο Μελάμπους θυσίαις τε απορρήτοις και καθαρμοίς κατήγαγεν τας θυγατέρας του Προίτου ες χωρίον καλούμενον Λουσούς... και ηκέσατο της μανίας εν Αρτέμιδος ιερώ», ενώ σύμφωνα με τρίτη πληροφορία (Ηλιακά, Ε, 5, 5), πάλι από τον Παυσανία, τα «καθάρσια» ερρίφθησαν εις το Άγρινον ποταμόν. Τέλος, κατ' άλλους, καθήρε τις Προιτίδες με τον μέλανα ελλέβορο. Ουσιαστικά δηλαδή, η θεραπεία των γυναικών από την μανία έγινε με ένα σοκ και με κάποια μορφή καθαρμού. Ένα βασικό μέσον γι' αυτόν τον καθαρμό υπήρξε ο ελλέβορος ο μέλας, ή μελαμπόδιον.

Πρόσωπα της ελληνικής μυθολογίας
Φρουκτόζη

Η φρουκτόζη, αλλιώς οπωροσάκχαρο, είναι οργανική ένωση που ανήκει στην ομάδα των υδατανθράκων, οι οποίες είναι γνωστές ως μονοσακχαρίτες. Πρόκειται για φυσικό σάκχαρο που συναντάται στα φρούτα. Λέγεται και σάκχαρο των φρούτων.

Η φρουκτόζη είναι ο γλυκύτερος μονοσακχαρίτης που βρίσκεται ελεύθερος στη φύση. Συνήθως συνοδεύει τη γλυκόζη στα σταφύλια και άλλα φρούτα, εξ' ου και η ονομασία, οπωροσάκχαρο. Επίσης απαντάται σε διάφορα λαχανικά καθώς και σε σιρόπια. Η φρουκτόζη μαζί με τη γλυκόζη αποτελούν τα συστατικά του δισακχαρίτη σακχαρόζης, της κοινής επιτραπέζιας ζάχαρης, καθώς επίσης και πολυσακχαριτών, όπως π.χ. της ινουλίνης. 

Ανακαλύφθηκε το 1847 από τον Γάλλο χημικό Augustin-Pierre Dubrunfaut.

Βιοχημεία 

Τα φωσφορικά παράγωγα της φρουκτόζης όπως η 1-φωσφορική φρουκτόζη και η 1,6- διφωσφορική φρουκτόζη κρίνονται πολύ σημαντικά στο μεταβολισμό των υδατανθράκων. Η φρουκτόζη θεωρείται ότι είναι άτυπη κετόζη επειδή δεν ενεργεί ως ανάγον σάκχαρο στο τεστ του Φήλιγκ. Ο χημικός τύπος της φρουκτόζης είναι C6H12O6, εκ της οποίας και είναι γνωστοί δύο οπτικοί αντίποδες, η D-φουρανόζη και η L-φουρανόζη, (πολλοί τις αποκαλούν ομοίως με τα ίδια γράμματα και ως φρουκτόζες). Ο πρώτος από τους δύο αντίποδες, που είναι και αριστερόστροφος, η D-φουρανόζη, γνωστή και ως λαιβουλόζη, είναι η μορφή που απαντάται ελεύθερη στη φύση, ουσιαστικά με τη μορφή της φουρανόζης (ή φρουκτοφουρανόζης).
  
Ο μεταβολισμός της φρουκτόζης γίνεται στο ήπαρ σε γλυκόζη ή πιο συχνά σε κάποιο προϊόν του μεταβολισμού της γλυκόζης και συντελεί στο σχηματισμό του γλυκογόνου. Στο ήπαρ με την παρουσία του ενζύμου φρουκτοκινάση ή φωσφοφρουκτοκινάση, μετατρέπεται σε φωσφορική-1-φρουκτόζη η οποία στη συνέχεια διασπάται σε γλυκεραλδεΰδη και διυδροξυ-ακετόνη, αυτές είναι δυνατό να χρησιμοποιηθούν από τους ιστούς ως πηγή ενέργειας. Η φρουκτόζη απορροφάται από το έντερο με πιο αργό ρυθμό από αυτό της γλυκόζης αλλά καταβολίζεται με γρηγορότερο ρυθμό. 

Ο μεταβολισμός της φρουκτόζης δεν εξαρτάται από την ινσουλίνη και έτσι μπορεί να χρησιμοποιηθεί από άτομα που είναι ευαίσθητα στη γλυκόζη. Αξιόλογες ποσότητες φρουκτόζης περιέχουν τα φρούτα, το μέλι και είναι συστατικό της ζάχαρης και άλλων πιο σύνθετων σακχάρων.

Παραπομπές

Εξωτερικοί σύνδεσμοι

Μονοσακχαρίτες
Κετόζες
Γλυκαντικές ουσίες
C6
Ετεροκυκλικοί αιθέρες
Χειρομορφία (χημεία)